Germaniyada dunyodagi eng katta qum qasr tiklandi

Germaniyaning Duysburg shahrida 14,2 metr balandlikdagi qum qasr tiklandi. U yaqin haftalarda to‘kilib ketmasa, Ginness rekordlar kitobiga eng baland qumli inshoot sifatida kiritilishi mumkin, deb xabar beradi “BFM.ru”.

Hozircha bu boradagi rekord AQShning Florida shtatida barpo etilgan 13,97 metrlik qasrga tegishlidir.
Qasr qurilishida 18 haykaltarosh ishtirok etdi. U avgust oyining o‘rtalaridan qurila boshlandi. Dastavval qasr 16 metr balandlikka ega edi, ammo uning yuqori qismi to‘kilib ketdi.